SCB ร่วมทุน “ก๊อดวิทฯ” ตั้ง “เทร็กซ์ เวนเจอร์ส” บริการเงินดิจิทัล-สินเชื่อ-ประกัน
SCB ร่วมทุน “ก๊อดวิทฯ” ตั้ง "เทร็กซ์ เวนเจอร์ส" บริการเงินดิจิทัล-สินเชื่อ-ประกัน
18 มี.ค. 2564

ธนาคารไทยพาณิชย์ จำกัด (มหาชน) หรือ SCB แจ้งว่า บริษัท เอสซีบี เท็นเอกซ์ จํากัด ซึ่งเป็นบริษัทย่อย และบริษัทในกลุ่มธุรกิจทางการเงินของธนาคารได้จดทะเบียนจัดตั้งบริษัทร่วมทุนแห่งใหม่ร่วมกับบริษัท ก๊อดวิท ร็อค พีทีอี. แอลทีดี. ต่อกรมพัฒนาธุรกิจการค้า กระทรวงพาณิชย์ ในชื่อบริษัท เทร็กซ์ เวนเจอร์ส จํากัด (TREX VENTURES Co., Ltd.)
โดยบริษัทฯมีทุนจดทะเบียนจำนวน 1,000,000,000 บาท และมีวัตถุประสงค์หลักเพื่อประกอบธุรกิจให้บริการทางการเงินผ่านช่องทางดิจิทัล ซึ่งรวมถึงการให้บริการด้านสินเชื่อ ประกันชีวิตและประกันวินาศภัย
ทั้งนี้บริษัทฯถือเป็นบริษัทในกลุ่มธุรกิจทางการเงินของธนาคาร ซึ่งบริษัท เอสซีบี เท็นเอกซ์ จำกัด ถือหุ้นร้อยละ 51 และบริษัท ก๊อดวิท ร็อค พีทีอี. แอลทีดี. ถือหุ้นร้อยละ 49